وين اروح وكل شارع في دبي
لي بها يا خافقي ذكرى معاه
وين اروح وصورته في كل حي
اعكسه الضي الشوارع مع ضياه
كان في قيض انتظاري مثل فيّ
كان جنحاني اذا طرت بسماه
كان شي وصار فيني كل شي
مو مصدق كيف سوى بي غلاه
كان في عتمة ليالي الحزن ضي
من ملا عينه ومن عيني خذاه
كان حلم وضاع فجأه من يدي
وما عشقني من بعدها قلبي سواه
كل شي يا دبي في ملاقاك حي
بس من دونه فلا تحلى الحياه
امنك قلبي امانه يا دبي
خبريه اني على رجوا لقاه